વિસનગરમાં પીંડાળીયુ તળાવ એ દેવો તથા ઋષિમુનિઓની ભૂમિ કહેવાય છે. અહીયા સંતો-મહંતોની સમાધી છે. તળાવ વિસ્તારમાં કોઈ બદી નહી હોવાથી લોકો અહી આવી શાંતીથી બેસી શકે છે. તળાવ આસપાસના વિસ્તારોમાં ફતેહ દરવાજાના પાટીદારોની જમીન આવેલ હોઈ તેમની સતત અવરજવરના કારણે તળાવમાં માછલીઓ પકડવાની બદી ફુલીફાલી નથી. આ તળાવ આસપાસ કોઈ દબાણ નથી. ફતેહ દરવાજા વિસ્તારના પાટીદાર યુવાનોની હાંકના કારણે આ પવિત્ર સ્થળે અસામાજીક પ્રવૃત્તિ ઘુસી શકી નથી. જેના કારણે આગવી ઓળખની રૂા.૪ કરોડની ગ્રાન્ટમાંથી તળાવનુ રીનોવેશન અને બ્યુટીફીકેશન કરવા પાલિકા દ્વારા સર્વસંમતીથી ઠરાવ કરવામાં આવ્યો છે. પીંડાળીયા તળાવનુ જે ઐતિહાસિક મહત્વ છે તે જળવાય તે માટે પાટીદાર યુવાનો દ્વારા સતત દેખરેખ રાખવામાં આવે છે.